# Charbin

|  |
| --- |
| Charbin |
| subprovinčné mesto |
|  Vchod do parku Sun Island  |
| **Oficiálny názov:** 哈尔滨 |
|  |
| Štát |  Čína |
|  |
| Súradnice | ﻿ / ﻿ |
|  |
| Rozloha | 53 068 km² (5 306 800 ha) |
|  |
| Obyvateľstvo | 10 635 971 |
| Hustota | 200,42 obyv./km² |
|  |
|

 Poloha mesta v rámci Číny

 |
|  Interaktívna mapa mesta
 |
|  |
| **Wikimedia Commons:**  Harbin |
| **Webová stránka:**  www.harbin.gov.cn |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Charbin** (slovenský normovaný názov; čín. 哈尔滨 - pchin-jin: *Hā'ěrbīn* - slov. prepis *Cha-er-pin*) je subprovinčné mesto v čínskej provincii Chej-lung-ťiang. Je to hlavné správne, hospodárske, kultúrne a dopravné centrum severovýchodnej Číny, ako aj najväčšie mesto a správne stredisko provincie Chej-lung-ťiang.

Leží na rieke Sungari neďaleko hranice s Ruskom. Bolo vybudované od konca 19. storočia skôr v európskom ako ázijskom štýle, preto dostal prezývku Paríž východu (alebo aj *Moskva* či *Petrohrad východu*); dodnes je tu poznať ruský vplyv. Dnes v meste žije vyše 10 miliónov ľudí.

## Dejiny

Územie dnešného mesta bolo osídlené najneskôr na konci kamennej doby (okolo roku 2200 pred Kr.).

Pohľad na ulicu Kitaisukaja v 40. rokoch
Základy moderného mesta boli položené v roku 1895, keď tu cárske Rusko začalo stavať Transmandžuskú železnicu (neskôr premenovanú na Východočínsku železnicu). Charbin sa stal centrom výstavby, boli tu ubytované desiatky tisíc ruských inžinierov, úradníkov, vojakov a obchodníkov s rodinami. Počas rusko-japonskej vojny (1904–1905) sa dôležitosť mesta ešte zvýšila, lebo tu bola hlavná základňa ruskej armády v Mandžusku. Po októbrovej revolúcii do mesta prišli desaťtisíce emigrantov z Ruska. Počet obyvateľov veľmi rýchlo vystúpil, vtedy išlo o najväčšiu komunitu Európanov v Ázii.

V roku 1932 sa začala japonská okupácia Charbinu, ktorá trvala až do skončenia druhej svetovej vojny. V bezprostrednom okolí mesta robili Japonci vedecké a vojenské experimenty známe ako Unit 731, pri ktorých na čínskych a spojeneckých zajatcoch testovali chemické a biologické zbrane.

Po zriadení Čínskej ľudovej republiky mesto zostalo dôležitým správnym centrom a dopravným uzlom. Bolo tu vybudovaných veľa tovární, medzi nimi továrne na výrobu traktorov, cementu, turbín, strojov a petrochemické rafinérie. Na prelome 80. a 90. rokov bolo mesto otvorené zahraničnému obchodu a zahraničným investíciám, takže od tej doby zažíva ekonomický boom.

V roku 2000 tu bola otvorená Dračia veža (Lung tcha), 8. najvyššia veža Číny.

### Ruský katolícky exarchát

20. mája 1928 bol Charbine zriadený exarchát pre ruských katolíkov byzantského obradu, ktorý je od r. 1953 vakantný (uprázdnený, bez exarchu). Jeho dočasným správcom bol v roku 1934 aj slovenský jezuita Vendelín Javorka. Po druhej svetovej vojne väčšina jeho veriacich ušla do Austrálie, Severnej alebo Južnej Ameriky, časť bola deportovaná do Sovietskeho zväzu.

## Partnerské mestá

|  |  |  |
| --- | --- | --- |
| * Aarhus Dánsko (1984)
* Anchorage Spojené štáty
* Asahikawa Japonsko
* Bucheon Kórejská republika
* Cagayan de Oro Filipíny (2007)
* Čcheng-tu Čína
* Dugavpils Lotyšsko
* Edmonton Kanada (1985)
* Ekurhuleni Južná Afrika
* Fairfax County Spojené štáty (2010)
* Giv'atajim Izrael
 | * Griffith Austrália
* Chabarovsk Rusko
* Chang-čou Čína
* Jakutsk Rusko (2008)
* Kanton Čína
* Krasnodar Rusko
* Krasnojarsk Rusko (2008)
* Magdeburg Nemecko (2008)
* Minneapolis Spojené štáty (1992)
* Nanking Čína
* Niigata Japonsko (1979)
 | * Ploieşti Rumunsko
* Rovaniemi Fínsko
* Salvador Brazília
* Sia-men Čína
* Si-ning Čína
* Sunderland Spojené kráľovstvo (2009)
* Sverdlovská oblasť Rusko (1991)
* Ta-lien Čína
* Varšava Poľsko (1993)
* Viedenské Nové Mesto Rakúsko
* Wen-čou Čína
 |

## Referencie

## Zdroj

* *Tento článok je čiastočný alebo úplný preklad článkov Charbin na českej Wikipédii a Апостольский экзархат Харбина na ruskej Wikipédii.*